76. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. Οικ. 4119 της 15/30 Ιαν. 1981 (ΦΕΚ Β΄65) Περί αυξήσεως εκ 10% των εις τους Προϋπολογισμούς των Κοινοτήτων, ων το προσωπικόν δεν υπάγεται εις τας διατάξεις του Α΄ Βιβλίου του Ν.Δ. 1140/1972, αναγραφομένων χρηματικών ποσών δια την πληρωμήν των τακτικών υπαλλήλων. Έχοντες υπ’ όψη: 1.Τας διατάξεις του άρθρ.7 του Νόμ.292/76 «περί ρυθμίσεως θεμάτων καταστάσεως γραμματέων μη υπαγομένων εις τας διατάξεις του Α΄ Βιβλίου του Ν.Δ. 1140/72, δι’ ου ορίζεται ότι, δι’ αποφάσεως του Υπουργού Εσωτερικών δύνανται να προσαυξάνωνται τα αναγραφόμενα εις τους προϋπολογισμούς των κοινοτήτων χρηματικά ποσά δια την πληρωμήν των αποδοχών των τακτικών υπαλλήλων αυτών κατ’ έτος μέχρι 10%». 2.Την υπ’ αριθ.99210/ΓΔ/99/22.12.80 κοινήν εγκύκλιον των Υπουργών Εσωτερικών και Οικονομικών, περί πληρωμής διαφορών εκ της αυξήσεως των αποδοχών των υπαλλήλων των ΟΤΑ. 3.Την υπ’ αριθ.40090 από 28 ης  Μαΐου 1980 απόφασιν του Πρωθυπουργού και του Υπουργού Εσωτερικών «περί μεταβιβάσεως αρμοδιοτήτων εις τον Υφυπουργόν Εσωτερικών» (ΦΕΚ 527/80 τ. Β΄). 4.Την υπ’ αριθ.16420/4.3.80 απόφασιν ημών, δι’ ης ηυξήθη η κατά το έτος 1975 εγγεγραμμένη εις τους οικείους προϋπολογισμούς των ανωτέρω κοινοτήτων ετησία δαπάνη μισθοδοσίας των παρ’ αυταίς υπηρετούντων υπαλλήλων εις ποσοστόν 10%. 5.Το γεγονός ότι, αι από του έτους 1975 και εφ’ εξής δοθείσαι αυξήσεις αποδοχών των δημοσίων υπαλλήλων επεξετάθησαν αναλόγως και εις τους τακτικούς υπαλλήλους των εν λόγω κοινοτήτων και ότι επί σκοπώ επαρκείας των πιστώσεων του οικείου λογαριασμού του άρθρ.35 του Ν.Δ. 4541/1966, επιβάλλεται η αύξησις της μέχρι τούδε οικονομικής συμβολής των κοινοτήτων αυτών, αποφασίζομεν: Αυξάνομεν την κατ’ έτος 1975 εγγεγραμμένην εις τους οικείους προϋπολογισμούς των ανωτέρω κοινοτήτων ετησίαν δαπάνην μισθοδοσίας των παρ’ αυταίς υπηρετούντων υπαλλήλων εις ποσοστόν 10%. 77. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.142 της 14/20 Φεβρ. 1981 (ΦΕΚ Α΄46) Περί καθορισμού ορίου ηλικίας διορισμού εις ενίας θέσεις τακτικού προσωπικού των Οργανισμών Τοπικής Αυτοδιοικήσεως. Άρθρον μόνον.-Δια τον διορισμόν εις τακτικάς θέσεις των Κλάδων ΑΡ και ΜΕ Επισκεπτριών αδελφών, Μαιών τριετούς φοιτήσεως και Αδελφών Νοσοκόμων των Οργανισμών Τοπικής Αυτοδιοικήσεως ορίζεται ανώτατον όριον ηλικίας διορισμού το 45 ον  έτος. 